เพิ่มคุ้มครอง เกิดอุบัติเหตุ ช่วงเทศกาล
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — เอไอเอ ออกกรมธรรม์ใหม่เพิ่มความคุ้มครองเดินทางโดยรถยนต์นั่งส่วนบุคคลช่วงวันหยุด 2 เท่า
นายสัตยา เทพบรรเทิง ผู้จัดการทั่วไป ตัวแทนประกันชีวิต และประธานเจ้าหน้าที่บริหารฝ่ายตัวแทนประกันชีวิต เอไอเอ ประเทศไทย เปิดเผยว่า บริษัทออกกรมธรรม์ประกันภัยอุบัติเหตุส่วนบุคคล พีเอเพอร์ซัลนอล คาร์ แอกซิเดนต์ 
โดยผู้เอาประกันภัยจะได้รับความคุ้มครองเป็น 2 เท่าของจำนวนเงินเอาประกันภัยในกรณีเสียชีวิตจากอุบัติเหตุขณะเดินทางโดยรถยนต์นั่งส่วนบุคคล และรับความคุ้มครองพิเศษเพิ่มเติมอีก 1 เท่ารวมเป็น 3 เท่าในกรณีที่ประสบอุบัติเหตุใน 15 เทศกาลวันหยุด
เนื่องจากปัจจุบันคนไทยเสียชีวิตจากอุบัติเหตุทางรถยนต์มากเป็นอันดับสองรองจากโรคมะเร็ง โดยเมื่อปี 2552 มีอุบัติเหตุทางถนนรวม 8.48 หมื่นครั้ง มีผู้บาดเจ็บมากกว่า 1.15 แสนคน พิการ 5,000 คน และเสียชีวิต 1.07 หมื่นคนหรือเฉลี่ยวันละประมาณ 30 คน ซึ่งในช่วงเทศกาลวันหยุดยาวที่คนไทยโดยส่วนใหญ่จะขับขี่หรือโดยสารรถยนต์ส่วนบุคคลไปเยี่ยมบ้านเกิดหรือท่องเที่ยวกันมาก ส่งผลให้ตัวเลขดังกล่าวสูงมากกว่าเทศกาลปกติ 2 เท่าตัว 
กรมธรรม์นี้จะมีอัตราเบี้ยประกันภัย 2,500 บาทต่อปี กรณีเสียชีวิต สูญเสียอวัยวะ สายตา หรือทุพพลภาพถาวรคุ้มครองวงเงิน 5 แสนบาท ค่ารักษาพยาบาล 6 หมื่นบาทต่อครั้งความคุ้มครองกรณีฆาตกรรม การจลาจล หรือลอบทำร้ายในวงเงิน 2.5 แสนบาท และความคุ้มครองกรณีประสบอุบัติเหตุขณะขับขี่หรือโดยสารบนรถจักรยานยนต์ 2.5 แสนบาท
นอกจากนี้ ยังเพิ่มเติมผลประโยชน์ความคุ้มครองขณะเดินทางโดยรถยนต์นั่งส่วนบุคคล โดยจะได้รับความคุ้มครองเพิ่มเติมเป็น 2 เท่าของจำนวนเงินเอาประกันภัย หากผู้เอาประกันภัยประสบอุบัติเหตุขณะขับขี่หรือเป็นผู้โดยสารในรถยนต์นั่งส่วนบุคคลจนเป็นเหตุให้เสียชีวิต และจะได้รับความคุ้มครองพิเศษเพิ่มเติมอีก 1 เท่ารวมเป็น 3 เท่าในกรณีที่ประสบอุบัติเหตุใน 15 เทศกาลวันหยุดนักขัตฤกษ์ของไทย